इस साल अभी तक अप्रैल के महीने में सबसे ज्यादा 25 युवकों ने आतंक का रास्ता चुना। विशेषज्ञों के मुताबिक एक अप्रैल को शोपियां और अनंतनाग में अलग-अलग मुठभेड़ों में कुल 13 आतंकवादी मारे गए थे। इसके बाद हुए अंतिम संस्कारों का इस्तेमाल आतंकवादियों ने अपनी भर्ती बढ़ाने के लिए किया। सेना के सूत्रों के मुताबिक नए रिक्रूट्स को ट्रेनिंग के नाम पर केवल एके-47 से कुछ फायर ही कराए जाते हैं। आतंकी इसके बाद हथियार के साथ उसकी फोटो जारी कर देते हैं जिससे उसकी वापसी का रास्ता बंद हो जाता है.